OpenLLM-France/wikimedia huggingface dataset:
# Kombatita

La kombatita és un mineral de la classe dels vanadats. Va ser anomenada en honor de la seva localitat tipus: la mina Kombat (Namíbia).

## Característiques

La kombatita és un vanadat de plom de fórmula química Pb$_{14}$O$_9$(VO₄)₂Cl₄. Cristal·litza en el sistema monoclínic en grans anèdrics de fins a 0,2 mm. La seva duresa a l'escala de Mohs és de 2 a 3.
Segons la classificació de Nickel-Strunz, la kombatita pertany a «08.BO: Fosfats, etc. amb anions addicionals, sense H₂O, només amb cations de mida gran, (OH, etc.):RO₄ sobre 1:1» juntament amb els següents minerals: nacafita, preisingerita, petitjeanita, schumacherita, atelestita, hechtsbergita, smrkovecita, sahlinita, heneuïta, nefedovita, kuznetsovita, artsmithita i schlegelita.

## Formació i jaciments

La kombatita és un component rar en menes estratificades de manganès. Va ser descoberta a la mina Kombat (Kombat, Districte de Grootfontein, Regió d'Otjozondjupa, Namíbia). També ha estat descrita a la mina Wesley, a Bristol (Anglaterra, Regne Unit).

## Referències

* 1 2 3 «Kombatite» (en anglès). Mindat. [Consulta: 7 novembre 2015].
* 1 2 «Kombatite» (en anglès). Handbook of Mineralogy. Arxivat de l'original el 8 de maig 2019. [Consulta: 27 juny 2019].
# Old Town (Maine)

Old Town és una població dels Estats Units a l'estat de Maine (EUA). Segons el cens del 2000 tenia 8.130 habitants.

## Demografia

Segons el cens del 2000, Old Town tenia 8.130 habitants, 3.426 habitatges, i 1.993 famílies. La densitat de població era de 82 habitants/km².
Dels 3.426 habitatges en un 26,1% hi vivien nens de menys de 18 anys, en un 44,7% hi vivien parelles casades, en un 10,1% dones solteres, i en un 41,8% no eren unitats familiars. En el 29,1% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,83.
Per edats la població es repartia de la següent manera: un 20% tenia menys de 18 anys, un 18,3% entre 18 i 24, un 27% entre 25 i 44, un 20,8% de 45 a 60 i un 13,9% 65 anys o més.
L'edat mediana era de 34 anys. Per cada 100 dones de 18 o més anys hi havia 90,8 homes.
La renda mediana per habitatge era de 29.886 $ i la renda mediana per família de 40.589 $. Els homes tenien una renda mediana de 32.961 $ mentre que les dones 23.723 $. La renda per capita de la població era de 16.100 $. Entorn de l'11,8% de les famílies i el 18,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Old Town». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Old Town». American Fact Finder. Oficina del Cens dels Estats Units, 12-01-2010.
# Resolució 67 del Consell de Seguretat de les Nacions Unides

La Resolució 67 del Consell de Seguretat de les Nacions Unides, aprovada el 28 de gener de 1949, satisfeta que ambdues parts del conflicte d'Indonèsia continuaven adherits als principis de l'acord de Renville, el Consell va convidar als Països Baixos a suspendre immediatament totes les operacions militars i després a Indonèsia ordenar als seus seguidors armats que cessin la guerra de guerrilles i que ambdues parts cooperessin en la restauració de la pau i el manteniment de la llei i l'ordre en tota la zona. El Consell també va convidar als Països Baixos a alliberar tots els presos polítics detinguts des del 17 de desembre de 1948 i facilitar el retorn immediat dels funcionaris del Govern de la República d'Indonèsia a Jogjakarta i permetre'ls que aquestes instal·lacions puguin ser reclamades raonablement per aquest Govern per al seu funcionament eficaç en aquesta àrea.
A continuació, la Resolució va demanar la creació d'uns "Estats Units d'Indonèsia" federals en el qual les eleccions per als electors a una assemblea constituent es completessin a l'octubre de 1949 i a que els Països Baixos transferissin la sobirania d'Indonèsia fins al juliol de 1950. Per això, el Consell va canviar el nom del Comitè de Bons Oficis pel de Comissió de les Nacions Unides per a Indonèsia i el va encarregar de totes les funcions de l'antic Comitè, així com de l'observació de les eleccions i de garantir la llibertat de reunió, expressió i publicació, a més de supervisar la transferència de parts d'Indonèsia al govern republicà i emetre informes periòdics al Consell.
La resolució es va votar en parts; no es va votar sobre el text en general.

## Vegeu també

* Llista de resolucions del Consell de Seguretat de les Nacions Unides 1 a la 100 (1946 - 1953)
* Revolució Nacional d'Indonèsia

## Enllaços externs

* PDF Text de la Resolució a UN.org
# Krinovita

La krinovita és un mineral de la classe dels silicats, que pertany al grup de l'enigmatita. Rep el nom en honor d'Evgeny Leonidovich Krinov (Евгений Леонидович Кринов) (3 de març de 1906 - 2 de gener de 1984), expert en meteorits rus.

## Característiques

La krinovita és un silicat de fórmula química Na₂Mg₄Cr₂$^{3+}$(Si₆O$_{18}$)O₂. Va ser aprovada com a espècie vàlida per l'Associació Mineralògica Internacional l'any 1967, i la primera publicació data del 1968. Cristal·litza en el sistema triclínic. La seva duresa a l'escala de Mohs es troba entre 5,5 i 7.
Segons la classificació de Nickel-Strunz, la krinovita pertany a «09.DH - Inosilicats amb 4 cadenes senzilles periòdiques, Si₄O₁₂» juntament amb els següents minerals: leucofanita, ohmilita, haradaïta, suzukiïta, batisita, shcherbakovita, taikanita, krauskopfita, balangeroïta, gageïta, enigmatita, dorrita, høgtuvaïta, makarochkinita, rhönita, serendibita, welshita, wilkinsonita, safirina, khmaralita, surinamita, deerita, howieïta, taneyamalita, johninnesita i agrel·lita.

## Formació i jaciments

Va ser descoberta al meteorit Canyon Diablo, el qual va impactar a la Terra fa 50.000 anys, formant un cràter que es troba actualment al comtat de Coconino (Arizona, Estats Units). També ha estat descrita en un altre meteorit, el meteorit del comtat de Wichita, trobat l'any 1836 a uns 4 km de la ciutat d'Electra (Texas). Aquests dos meteorits són els únics indrets a tot el planeta on ha estat descrita aquesta espècie mineral.

## Referències

* ↑ «Krinovite» (en anglès). Mindat. [Consulta: 9 juliol 2019].
* ↑ «Wichita County meteorite, Electra, Wichita Co., Texas, USA» (en anglès). Mindat. [Consulta: 9 juliol 2019].
# Menjamel collmarcat

El menjamel collmarcat (Ptilotula penicillata) és un ocell de la família dels melifàgids (Meliphagidae).

## Hàbitat i distribució

Habita els boscos de ribera, especialment amb Eucalyptus camaldulensis de l'interior d'Austràlia fins àrees costaneres de l'oest d'Austràlia Occidental, i sud-est d'Austràlia cap a l'est fins sud-est de Nova Gal·les del Sud.

## Referències

* ↑ «Menjamel collmarcat». Cercaterm. TERMCAT, Centre de Terminologia. Rev. 22/04/2022(català)
# Mastère spécialisé

Mastère spécialisé, conegut per les sigles MS (advanced master), és un programa acadèmic a nivell de postgrau en administració i direcció d'empreses o enginyeria. Molts programes de MS permeten especialitzar-se o concentrar-se en una àrea, com finances, màrqueting, informàtica, aeronàutica, etc. Hi ha variacions en el format d'un MS en duració, contingut i mètode d'aprenentatge. La duració pot variar d'1 a 2 anys, existint una modalitat anomenada Executive MS per persones amb més experiència professional, que es pot compaginar amb el treball.
* Temps parcial: Les classes són els vespres, o en cap de setmana, compatible amb activitat laboral.
* Temps complet: Dedicació exclusiva no compatible amb horari laboral.

## Referències

* ↑ (francès)Le mastère spécialisé, une stratégie pointue
* ↑ (francès)Le mastère spécialisé, une vraie plus-value
* ↑ (anglès)MS Aviation and Air Traffic Management Arxivat 2016-03-23 a Wayback Machine.
* ↑ (francès)MS des grandes écoles : l'expertise, atout des Mastères Spécialisés Arxivat 2015-09-26 a Wayback Machine.
# Komboloi

Un komboloi (grec: κομπολόι, pl. κομπολόγια, kombológia) és un objecte similar a un rosari o a un tasbih, però sense funció religiosa. S'utilitza per a tenir les mans ocupades i va ser molt popular a finals del segle XX a Grècia. D'aleshores ençà, el seu ús s'ha reduït.

## Etimologia

La paraula en grec modern κομπολόι deriva del grec medieval κομβολόγιον (κόμβος (nus) i -λόγιο (col·lecció). També es considera que κομπολόι és una mena d'acrònim de la frase "σε κάθε κόμπο προσευχή λέω" (literalment: en cada nus oració dic); la combinació de κόμπο+λέω (kombo+leo) hauria donat komboloi.

## Vegeu també

* Begleri

## Referències

* ↑ «The History and How to of Komboloi a.k.a. Greek Worry Beads | GreekReporter.com» (en anglès). [Consulta: 15 novembre 2018].
* ↑ www.neolaia.de Arxivat 2011-07-19 a Wayback Machine. (grec)
* ↑ Ελληνικό Κομπολόι www.athensinfoguide.com [Consulta: 20 de desembre del 2010] (grec)
# Occidozyga baluensis

Occidozyga baluensis és una espècie de granota que viu a Brunei, Indonèsia i Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Stuebing, R., Iskandar, D. & Mumpuni 2004. Occidozyga baluensis. Llista Vermella d'Espècies Amenaçades de la UICN 2006. Consulta: 18 d'abril del 2008.
# Rector

* Per a altres significats, vegeu «Rector (desambiguació)».
El Rector o Rector magnificus (del seu nom en llatí) és la màxima autoritat acadèmica i representant d'una universitat.

## El rector a Espanya

A Espanya és triat pel claustre, o per la comunitat universitària, mitjançant elecció directa i sufragi universal, lliure i secret, segons els estatuts de cada universitat. Els candidats han de ser Catedràtics d'Universitat en actiu, que prestin els seus serveis en la Universitat i la durada del seu mandat és de quatre anys.
El vot per a l'elecció del Rector serà ponderat segons els percentatges de representació en el claustre, per sectors de la comunitat universitària: professors doctors pertanyents als cossos docents universitaris, resta del personal docent i investigador, estudiants, i personal d'administració i serveis. La LOU establix per al primer grup (Funcionaris Doctors) una representació en el claustre de com a mínim un 51%.
Li corresponen tasques de representació, com presidir els actes de la universitat, i altres de direcció, com la de convocar i presidir el claustre i la junta de govern i executar els seus acords i els del consell social, o convocar concursos per a la provisió de places, i nomenar i contractar al professorat i al personal d'administració i serveis de la universitat. En el seu nom s'expedeixen els títols i diplomes.

## Referències

* ↑ «Artículo 20. Rector.» (en castellà). Text refós de la llei orgànica d'universitats. Universitat d'Alacant, 21-04-2012. Arxivat de l'original el 2020-08-13. [Consulta: 13 novembre 2013].
Viccionari
# Kronichthys heylandi

Kronichthys heylandi és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 15 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: rius costaners de l'est del Brasil entre Santos i Rio de Janeiro.

## Referències

* 1 2 3 FishBase (anglès)
* ↑ Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# María Reyes Vázquez

María Reyes Vázquez (Figueres, Alt Empordà, 7 de setembre de 1976) és una actriu, cantant i model catalana, guanyadora de Miss Espanya 1995.

## Biografia

Amb 15 anys es va traslladar amb la seva família a Sòria. Després d'acabar els seus estudis secundaris, va començar a estudiar infermeria. Tres mesos després de començar la universitat, va guanyar el certamen de bellesa Miss Espanya 1995, representant a Sòria. Després de la seva coronació va deixar els seus estudis i es va centrar la seva carrera de model. Com a model, ha desfilat en nombroses ocasions per la Passarel·la Cibeles de Madrid i la Passarel·la Gaudí de Barcelona. També ha desfilat per a signatures com Dior i Chanel, entre moltes altres, a més de ser imatge publicitària per a diverses marques. Posteriorment, es va formar com a actriu en centres de Madrid, Nova York o París.
Al juliol de 2002 la revista Interviú va publicar unes fotos seves en topless en una platja d'Eivissa. María va demandar a la revista, reclamant 30.000 euros com a indemnització per intromissió en la seva intimitat. En una primera sentència al novembre de 2003, l'Audiència Provincial de Madrid obligava al Grup Zeta a pagar la indemnització, no obstant això, al juny de 2009 el Tribunal Suprem va revocar aquesta sentència, fallant finalment en favor d'Interviú.
Entre 2003 i 2004 va actuar en la telenovel·la Luna negra de TVE. En 2006 va participar en el concurs Mira quién baila! de TVE en la seva quarta edició. En 2008 va aparèixer en la sèrie Lalola d'Antena 3. En 2009 obté el premi a la millor actriu en el Festival de Corciano (Itàlia) pel curtmetratge Como si nada fuera. Actualment, destaca pel seu treball de nutricionista que realitza en establiments de Madrid i Barcelona. També col·labora des de 2010 com a solista en el grup de música francès Nouvelle Vague tant en enregistraments d'estudi com en directes.

## Referències

* ↑ «María Reyes en Hola» (en castellà). hola.com. [Consulta: 13 novembre 2010].
* ↑ «El Supremo establece que la imagen de una miss en 'topless' es de "interés informativo"» (en castellà). 20minutos.es, 23-06-2009. [Consulta: 1r març 2012].
* ↑ «María Reyes, concursante de ¡Mira quien baila!» (en castellà). portalmix.com. Arxivat de l'original el 2010-11-06. [Consulta: 13 novembre 2010].
* ↑ «María Reyes, premio a la mejor actriz en el Festival de Corciano» (en castellà). entreactores.com, 16-10-2009. Arxivat de l'original el 2009-10-19. [Consulta: 13 novembre 2010].
# Flavignerot

Flavignerot és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 167 habitants.

## Demografia
### Població

El 2007 la població de fet de Flavignerot era de 167 persones. Hi havia 56 famílies, de les quals 12 eren unipersonals (4 homes vivint sols i 8 dones vivint soles), 20 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 63 habitatges, 56 eren l'habitatge principal de la família, 2 eren segones residències i 5 estaven desocupats. 60 eren cases i 2 eren apartaments. Dels 56 habitatges principals, 53 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 3 tenien tres cambres, 11 en tenien quatre i 42 en tenien cinc o més. 46 habitatges disposaven pel capbaix d'una plaça de pàrquing. A 12 habitatges hi havia un automòbil i a 44 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Flavignerot el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 0 | 75 a 79 | 16 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 4 | 55 a 59 | 4 |
| 8 | 50 a 54 | 4 |
| 4 | 45 a 49 | 8 |
| 0 | 40 a 44 | 0 |
| 12 | 35 a 39 | 8 |
| 4 | 30 a 34 | 8 |
| 4 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 4 | 10 a 14 | 4 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 114 persones, 79 eren actives i 35 eren inactives. De les 79 persones actives 77 estaven ocupades (38 homes i 39 dones) i 2 estaven aturades (1 home i 1 dona). De les 35 persones inactives 14 estaven jubilades, 17 estaven estudiant i 4 estaven classificades com a «altres inactius».

### Ingressos

El 2009 a Flavignerot hi havia 57 unitats fiscals que integraven 148 persones, la mediana anual d'ingressos fiscals per persona era de 27.114 €.

### Activitats econòmiques

Dels 3 establiments que hi havia el 2007, 1 era d'una empresa d'informació i comunicació, 1 d'una empresa immobiliària i 1 d'una entitat de l'administració pública.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Flavignerot a l'INSEE.
* Évolution et structure de la population Fitxa amb el detall de dades de Flavignerot a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Kadi Askar

El qadi al-àskar, en àrab (قاضي العسكر, qāḍī al-ʿaskar, ‘jutge de l'exèrcit’) o, en turc, kazasker o kadıasker (turc otomà: قاضی عسكر), és una institució que té les seves arrels en el segle viii quan el governador d'Egipte Sàlih ibn Alí ibn Abd-Al·lah (750-751) va nomenar un jutge o cadi per cadascuna de les unitats militars del seu exèrcit que sortien en expedició (750). Apareixen després com a institució regular sota els aiúbides, al segle xii, i sota els seljúcides de Rum, al segle xiii. El primer kadıaskar otomà fou nomenat el 1363 amb jurisdicció militar i control sobre tots els cadis; el 1481 es van crear dos kadıaskar, un per a Anatòlia i un per a Rumèlia; un tercer per al Diyarbekir fou creat vers el 1515 per Selim I, però va ser suprimit al cap d'uns tres anys. Els kadıaskar eren membres del Diwan-i Humayun o Consell Imperial, la qual cosa els donava molta influència. A la segona meitat del segle xvi van perdre part d'aquesta influència en favor del gran muftí d'Istanbul, però van restar membres del diwan fins a la meitat del segle xix. El càrrec va existir fins al 1914, quan els dos cadis van ser reunits en un de sol fins a l'abolició decretada per la república el 1923.

## Bibliografia

* U. Heyd, Studies in old Ottoman criminal law, Oxford 1973
# Right Cross

Right Cross és pel·lícula estatunidenca de John Sturges estrenada el 1950.

## Argument

Aquesta pel·lícula explica la palpitant història d'un campió de boxa, Johnny Monterez, que té un puny dret defallent i fràgil. Està enamorat de Pat, la filla del seu empresari, Sean O'Halley.
El periodista esportiu Nick Gavery també està enamorat d'ella, però sabent per qui s'inclina, s'enfonsa en l'alcohol i males dones entre les quals es troba Dusky Ledoux. En aquesta pel·lícula, Marilyn ni tan sols figurava al cartell, tot i que més tard els productors de DVD l'han posat a ella sola a la coberta.

## Repartiment

* June Allyson: Pat O'Malley
* Dick Powell: Rick Garvey
* Ricardo Montalban: Johnny Monterez
* Lionel Barrymore: Sean O'Malley
* Teresa Celli: Marina Monterez
* Barry Kelley: Allan Goff
* Tom Powers: Tom Balford
* Mimi Aguglia: Mom Monterez
* Marianne Stewart: Audrey
* John Gallaudet: Phil Tripp
* Ken Tobey: Ken
* Marilyn Monroe: Dusky Ledoux

## Referències

* ↑ «Right Cross». The New York Times.
# Rhamdia schomburgkii

Rhamdia schomburgkii és una espècie de peix de la família dels heptaptèrids i de l'ordre dels siluriformes.

## Distribució geogràfica

Es troba a Guaiana i el Brasil.

## Referències

* ↑ ITIS (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* ↑ FishBase (anglès)

## Bibliografia

* Bleeker, P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4: i-xii + 1-370.
* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Pardices, A., E. Bermigham i A. Montilla & I. Doadrio 2002: Evolutionary history of the genus Rhamdia (Teleostei: Pimelodidae) in Central America. Molecular Phylogenetics and Evolution v. 25: 172-189.
* Silfvergrip, A.M.C. 1996. A systematic revision of the Neotropical catfish genus Rhamdia (Teleostei, Pimelodidae). Stockholm University and Swedish Museum of Natural History. 156 pp. + 8 pls.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.